**Mónosbél Községi Önkormányzat Képviselő-testülete**

**3345 Mónosbél, Kossuth L. u. 3. Tel.: 554-087**

**Jegyzőkönyv**

**Készült:** Mónosbél Községi Önkormányzat Képviselő-testületének 2019. december 16. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Napirend**

1. Mónosbél Község Önkormányzatának 2019. évi költségvetéséről szóló 4/2019. (II.20.) önkormányzati rendelet módosítása
2. Egyéb ügyek, indítványok

|  |  |
| --- | --- |
| ***Rendelet száma*** | ***Tárgya*** |
| 19/2019. (XII.18.) | Mónosbél Község Önkormányzatának 2019. évi költségvetéséről szóló 4/2019. (II.20.)  önkormányzati rendelet módosítása |

Mónosbél, 2019. december 16.

Varga Sándorné Dudásné dr. Géczi Erika

polgármester jegyző

**Jegyzőkönyv**

**Készült:** Mónosbél Községi Önkormányzat Képviselő-testületének 2019. december 16. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

**Jelen vannak:** Varga Sándorné polgármester

Antal József testületi tag-alpolgármester

Dr. Országh-Matisz Lilla testületi tag

Surányi Józsefné testületi tag

**Nem jelent meg:** Hajnákné Koós Zsuzsanna testületi tag

**Hivatalból jelen van:** Dudásné dr. Géczi Erika jegyző

Fodor Klára jegyzőkönyvvezető

Varga Sándorné polgármester:

Köszönti a képviselő-testület tagjait és Dudásné dr. Géczi Erika jegyzőt.

A jelenléti ív alapján megállapítja, hogy az 5 fő képviselő-testületi tag közül 4 fő megjelent. A döntéshozatalban résztvevők száma: 4 fő, az ülést határozatképesnek nyilvánítja és megnyitja.

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

**NAPIREND**

1. Mónosbél Község Önkormányzatának 2019. évi költségvetéséről szóló 4/2019. (II.20.) önkormányzati rendelet módosítása
2. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 4 igen szavazattal elfogadta.

**I. Napirend**

**Mónosbél Község Önkormányzatának 2019. évi költségvetéséről szóló 4/2019. (II.20.) önkormányzati rendelet módosítása**

Varga Sándorné polgármester

A Képviselő-testület tagjai írásban megkapták a tervezetet az Önkormányzat 2019. évi költségvetéséről szóló 4/2019. (II.20.) önkormányzati rendelet módosításáról.

Felkéri Dudásné dr. Géczi Erika jegyzőt ismertesse a módosítás okát.

Dudásné dr. Géczi Erika jegyző

Elmondja, hogy a módosítás a polgármesteri cafeteria összegét érinti Az illetményalap az önkormányzatnál 38.650 Ft-ról 46.380 Ft-ra emelkedett, az éves cafeteria pedig ennek az ötszöröse, ezért a cafeteria keret bruttó 200.000 Ft-ról 231.900 Ft-ra emelkedik.

Varga Sándorné polgármester

Kérdezi a Képviselő-testület tagjait van-e kérdés, észrevétel. Kéri szavazzanak a Mónosbél Község Önkormányzatának 2019. évi költségvetéséről szóló 4/2019. (II.20.) önkormányzati rendelet módosításáról.

A döntéshozatalban résztvevők száma 4 fő.

Mónosbél Község Önkormányzat Képviselő-testülete 4 igen szavazattal elfogadta Mónosbél Község Önkormányzat Képviselő-testületének **19/2019. (XII.18.)** önkormányzati rendeletét a 2019. évi költségvetésről szóló 4/2019. (II. 20.) önkormányzati rendelet módosításáról.

**VIII.NAPIREND**

**Egyéb ügyek, indítványok**

Varga Sándorné polgármester:

Kérdezi, van-e valakinek észrevétele, indítványa. Mivel más ügy, indítvány nem volt, megköszöni a képviselő-testület tagjainak az ülésen való részvételt és az ülést bezárja.

k.m.f.

Varga Sándorné Dudásné dr. Géczi Erika

polgármester jegyző